รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 15 มีนาคม 2565
วันอังคารที่ 15 มีนาคม 2565
สรุปข่าวการประชุมคณะรัฐมนตรี 15 มีนาคม 2565
พลเอก ประยุทธ์  จันทร์โอชา นายกรัฐมนตรี  เป็นประธานการประชุมคณะรัฐมนตรี ณ ตึกสันติไมตรี (หลังนอก) ทําเนียบรัฐบาล ซึ่งสรุปสาระสําคัญดังนี้
http://www.thaigov.go.th
(โปรดตรวจสอบมติคณะรัฐมนตรีที่เป็นทางการจากสํานักเลขาธิการคณะรัฐมนตรีอีกครั้ง)
วันนี้ (15 มี.ค. 65) เวลา 09.00 น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี ณ ตึกสันติไมตรี (หลังนอก) ทําเนียบรัฐบาล ซึ่งสรุปสาระสําคัญดังนี้
กฎหมาย
1. เรื่อง  ร่างระเบียบสํานักนายกรัฐมนตรี ว่าด้วยการจัดการมลพิษทางน้ําเนื่องจากน้ํามันและเคมีภัณฑ์ พ.ศ. ....
2.  เรื่อง  ร่างกฎกระทรวงแบ่งส่วนราชการสํานักงบประมาณ สํานักนายกรัฐมนตรี พ.ศ. ....
3. เรื่อง  ร่างประกาศกระทรวงมหาดไทย เรื่อง การให้ใช้บังคับผังเมืองรวมจังหวัดลพบุรี พ.ศ. .... (แก้ไขเพิ่มเติมกฎกระทรวงให้ใช้บังคับผังเมืองรวมจังหวัดลพบุรี
พ.ศ. 2560)
เศรษฐกิจ – สังคม
4.  เรื่อง  ขอรับการจัดสรรงบประมาณรายจ่ายประจําปีงบประมาณ พ.ศ. 2565 งบกลางรายการเงินสํารองจ่ายเพื่อกรณีฉุกเฉินหรือจําเป็น เพื่อเป็นค่าตอบแทนและค่าจ้าง ผู้ปฏิบัติงานให้ราชการสําหรับสํานักงานเขตพื้นที่การศึกษาและโรงเรียน
5.  เรื่อง  ขอรับการจัดสรรงบประมาณรายจ่ายประจําปีงบประมาณ พ.ศ. 2565 งบกลางรายการเงินสํารองจ่ายเพื่อกรณีฉุกเฉินหรือจําเป็น เพื่อสนับสนุนการจัดการศพ ผู้สูงอายุตามประเพณี
6.  เรื่อง  รายงานผลการดําเนินการโครงการจิตอาสาพระราชทาน
7.  เรื่อง  รายงานผลการดําเนินงานตามข้อเสนอแนะเพื่อป้องกันการทุจริตเกี่ยวกับรถบรรทุกน้ําหนักเกินของคณะกรรมการป้องกันและปราบปรามการทุจริต        แห่งชาติ
8.  เรื่อง  สรุปรายงานการติดตามการดําเนินงานตามนโยบายรัฐบาลและข้อสั่งการนายกรัฐมนตรี ครั้งที่ 9 (ระหว่างวันที่ 1 มกราคม - 31 ธันวาคม 2564)
9.  เรื่อง  สรุปภาพรวมสถานการณ์ราคาสินค้าและบริการประจําเดือนมกราคม 2565
10.  เรื่อง  รายงานภาวะเศรษฐกิจอุตสาหกรรมประจําเดือนธันวาคม 2564
11.  เรื่อง  ผลการประชุมคณะกรรมการบูรณาการเพื่อพัฒนาความเสมอภาคและความเท่าเทียมทางสังคม ครั้งที่ 1/2564
12.  เรื่อง ผลการพิจารณาของคณะกรรมการกลั่นกรองการใช้จ่ายเงินกู้ ในคราวประชุม ครั้งที่ 6/2565 และผลการพิจารณาของคณะกรรมการกลั่นกรองการใช้จ่ายเงินกู้ ภายใต้พระราชกําหนดฯ เพิ่มเติม พ.ศ. 2564 ในคราวประชุมครั้งที่ 7/2565
13.  เรื่อง  ขออนุมัติเปลี่ยนแปลงรายการจัดหาเวชภัณฑ์ยาและขยายระยะเวลาดําเนินการโครงการแก้ไขปัญหาโรคติดต่ออุบัติใหม่ : กรณีโรคติดเชื้อไวรัสโคโรนา 2019 (COVID-19) ระยะการระบาดระลอกเมษายน 2564 ประจําปีงบประมาณ พ.ศ. 2565
14.  เรื่อง  (ร่าง) แผนรองรับวิกฤตการณ์ด้านน้ํามันเชื้อเพลิง พ.ศ. 2563 – 2567 (ฉบับปรับปรุง ครั้งที่ 2)
15.  เรื่อง  การบริหารจัดการการทํางานของคนต่างด้าว 3 สัญชาติ (กัมพูชา ลาวและเมียนมา) ซึ่งเข้ามาทํางานตามบันทึกความเข้าใจว่าด้วยความร่วมมือด้าน       แรงงาน (MOU) ภายใต้บันทึกข้อตกลงว่าด้วยการจ้างแรงงาน (Agreement) ซึ่งวาระการจ้างงานครบ 4 ปี ในปี พ.ศ. 2565
ต่างประเทศ
16.  เรื่อง  การสมัครเข้าเป็นสมาชิกของคณะทํางานเฉพาะกิจเพื่อดําเนินมาตรการทางการเงิน [Financial Action Task Force (FATF)]
17.  เรื่อง  รายงานผลการประชุมสมัชชาใหญ่สมัยสามัญขององค์การการท่องเที่ยวโลกแห่งสหประชาชาติ ครั้งที่ 24 และการประชุมที่เกี่ยวข้อง
18.  เรื่อง  ผลการประชุมสภารัฐมนตรีสมาคมแห่งมหาสุมทรอินเดีย ครั้งที่ 21
19.  เรื่อง  การเข้าร่วมการประกาศเริ่มการเจรจายกระดับความตกลงการค้าสินค้าของอาเซียน
20.  เรื่อง  การประชุมรัฐภาคีอนุสัญญามินามาตะว่าด้วยปรอท สมัยที่ 4 ในรูปแบบการประชุมด้วยตนเอง (In - person)
แต่งตั้ง
21.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับทรงคุณวุฒิ (กระทรวงสาธารณสุข)
22.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (กระทรวงการต่างประเทศ)
23.  เรื่อง  การแต่งตั้งกรรมการผู้ทรงคุณวุฒิในคณะกรรมการนวัตกรรมแห่งชาติ
24.  เรื่อง  ขอความเห็นชอบในการแต่งตั้งผู้อํานวยการสํานักงานพัฒนาวิทยาศาสตร์และเทคโนโลยีแห่งชาติ
25.  เรื่อง  การแต่งตั้งกรรมการผู้แทนฝ่ายรัฐบาลในคณะกรรมการค่าจ้างชุดที่ 21 แทนตําแหน่งที่ว่างลง
26.  เรื่อง  การแต่งตั้งข้าราชการให้ดํารงตําแหน่งประเภทบริหาร ระดับสูง ในกระทรวงวัฒนธรรม
27.  เรื่อง  ขอความเห็นชอบการแต่งตั้งคณะกรรมการแม่น้ําโขงแห่งชาติไทย
*******************
สํานักโฆษก สํานักเลขาธิการนายกรัฐมนตรี โทร. 0 2288-4396
กฎหมาย
1. เรื่อง ร่างระเบียบสํานักนายกรัฐมนตรี ว่าด้วยการจัดการมลพิษทางน้ําเนื่องจากน้ํามันและเคมีภัณฑ์ พ.ศ. ....
คณะรัฐมนตรีมีมติเห็นชอบร่างระเบียบสํานักนายกรัฐมนตรี ว่าด้วยการจัดการมลพิษทางน้ําเนื่องจากน้ํามันและเคมีภัณฑ์ พ.ศ. .... ที่สํานักงานคณะกรรมการกฤษฎีกาตรวจพิจารณาแล้ว ตามที่กระทรวงคมนาคม (คค.) เสนอ และให้ดําเนินการต่อไปได้
ทั้งนี้ คค. พิจารณาแล้วเห็นว่า ร่างระเบียบสํานักนายกรัฐมนตรี ว่าด้วยการจัดการมลพิษทางน้ําเนื่องจากน้ํามันและเคมีภัณฑ์ พ.ศ. .... เป็นการปรับปรุงแก้ไขหลักเกณฑ์การป้องกันและขจัดมลพิษเนื่องจากน้ํามันและเคมีภัณฑ์ ตามระเบียบสํานักนายกรัฐมนตรี ว่าด้วยการป้องกันและขจัดมลพิษทางน้ําเนื่องจากน้ํามัน พ.ศ. 2547 ทั้งในส่วนขององค์ประกอบและอํานาจหน้าที่ของคณะกรรมการป้องกันและขจัดมลพิษทางน้ําเนื่องจากน้ํามัน เพื่อให้สอดคล้องและทันเหตุการณ์และสถานการณ์ปัจจุบัน ขยายหลักการการป้องกันและขจัดมลพิษให้ครอบคลุมทั้งน้ํามันและเคมีภัณฑ์ เพื่อให้ครบถ้วนและสอดคล้องกับอนุสัญญาระหว่างประเทศว่าด้วยการป้องกันมลพิษจากเรือ ค.ศ. 1973/1978 (International Convention for the Prevention of Pollution from Ships, MARPOL 73/78) เพื่อรองรับการตรวจประเมินจากองค์การทางทะเลระหว่างประเทศ (International Maritime Organization : IMO) และเพื่อเตรียมความพร้อมในการเข้าเป็นภาคีพิธีสารว่าด้วยการเตรียมการ ปฏิบัติการ และความร่วมมือในการป้องกันและแก้ไขปัญหามลพิษทางน้ําเนื่องจากสารอันตรายและสารพิษ เห็นควรดําเนินการร่างระเบียบสํานักนายกรัฐมนตรีดังกล่าว ที่สํานักงานคณะกรรมการกฤษฎีกาตรวจพิจารณาแล้วต่อไป
สาระสําคัญของร่างระเบียบสํานักนายกรัฐมนตรี
เป็นการยกเลิกระเบียบสํานักนายกรัฐมนตรี ว่าด้วยการป้องกันและขจัดมลพิษทางน้ําเนื่องจากน้ํามัน พ.ศ. 2547 และปรับปรุงใหม่เป็น “ร่างระเบียบสํานักนายกรัฐมนตรี ว่าด้วยการจัดการมลพิษทางน้ําเนื่องจากน้ํามันและเคมีภัณฑ์ พ.ศ. ....” เพื่อเพิ่มประสิทธิภาพการจัดการมลพิษทางน้ํา โดยมีสาระสําคัญสรุปได้ดังนี้
เรื่อง
สาระสําคัญ
1. บทนิยาม
- เพิ่มเติมบทนิยามให้ครอบคลุมถึงการจัดการมลพิษทางน้ําที่เกิดจากเคมีภัณฑ์ด้วย ดังนี้
- “มลพิษทางน้ําเนื่องจากน้ํามันและเคมีภัณฑ์” หมายความว่ามลพิษที่เกิดจากการเททิ้งหรือการรั่วไหลของน้ํามันหรือเคมีภัณฑ์ หรือการทิ้งสิ่งปนเปื้อนน้ํามันหรือเคมีภัณฑ์ลงสู่ทะเลหรือลําน้ําอื่น
- “การจัดการมลพิษทางน้ําเนื่องจากน้ํามันและเคมีภัณฑ์” หมายความว่า การดําเนินการป้องกันและขจัดมลพิษทางน้ําเนื่องจากน้ํามันและเคมีภัณฑ์ และ การฟื้นฟูสภาพแวดล้อมจากมลพิษทางน้ําเนื่องจากน้ํามันหรือเคมีภัณฑ์
- “เคมีภัณฑ์” หมายความรวมถึง สารอันตรายหรือสารพิษที่รั่วไหลลงสู่ทะเลหรือลําน้ําอื่น แล้วก่อให้เกิดความเสียหายต่อชีวิตมนุษย์ ทรัพย์สิน และสิ่งแวดล้อม หรือเป็นอันตรายต่อสัตว์น้ํา หรือสิ่งมีชีวิตที่อาศัยอยู่ในทะเลหรือลําน้ํา ทั้งนี้ รวมถึงสารที่มิใช่สารพิษแต่เมื่อไหลลงสู่ทะเลหรือลําน้ําในปริมาณมากแล้วก่อให้เกิดมลพิษทางน้ํา
- แก้ไขบทนิยามคําว่า “น้ํามัน” ให้ชัดเจนยิ่งขึ้น โดย “น้ํามัน” หมายความว่า น้ํามันดิบตามกฎหมายว่าด้วยปิโตรเลียม แต่ไม่หมายความรวมถึงก๊าซธรรมชาติและก๊าซธรรมชาติเหลว
2. กลไกการทํางาน
- ให้มี “คณะกรรมการจัดการมลพิษทางน้ําเนื่องจากน้ํามันและเคมีภัณฑ์” เรียกโดยย่อว่า “กจน.” ขึ้นใหม่ (เดิม คือ คณะกรรมการป้องกันและขจัดมลพิษทางน้ําจากน้ํามัน) เพื่อให้สอดคล้องกับการแก้ไขชื่อร่างระเบียบ โดยปรับปรุงองค์ประกอบของคณะกรรมการและหน้าที่และอํานาจของคณะกรรมการชุดเดิมให้ชัดเจนขึ้น ดังนี้
1. องค์ประกอบ
นายกรัฐมนตรี เป็นประธานกรรมการ (เดิมรัฐมนตรีว่าการกระทรวงคมนาคมเป็นประธานกรรมการ) รองนายกรัฐมนตรีซึ่งนายกรัฐมนตรีมอบหมายเป็นรองประธานกรรมการ กรรมการโดยตําแหน่ง 26 คน กรรมการผู้ทรงคุณวุฒิ ซึ่งนายกรัฐมนตรีแต่งตั้ง จํานวน 6 คน เป็นกรรมการ โดยมีอธิบดีกรมเจ้าท่าเป็นกรรมการและเลขานุการ และเพิ่มเติมให้ผู้แทนของกองทัพเรือและผู้แทนของศูนย์อํานวยการรักษาผลประโยชน์ของชาติทางทะเลหน่วยงานละหนึ่งคนเป็นผู้ช่วยเลขานุการ
2. หน้าที่และอํานาจ
- กําหนดนโยบายและจัดทําแผนจัดการมลพิษทางน้ําเนื่องจากน้ํามันและเคมีภัณฑ์
- ให้ความเห็นชอบแผนปฏิบัติการของหน่วยปฏิบัติการ
- ควบคุม กํากับดูแล ติดตาม และประเมินผลการจัดการมลพิษทางน้ําเนื่องจากน้ํามันและเคมีภัณฑ์
- กําหนดหลักเกณฑ์ในการประเมินค่าใช้จ่ายในการขจัดคราบน้ํามันและเคมีภัณฑ์และค่าเสียหายที่เกิดจากมลพิษทางน้ําเนื่องจากน้ํามันและเคมีภัณฑ์
- เสนอคณะรัฐมนตรีในการจ่ายเงินชดเชยความเสียหายให้แก่บุคคลซึ่งได้รับความเสียหายจากมลพิษทางน้ําเนื่องจากน้ํามันและเคมีภัณฑ์
- ให้กรมเจ้าท่าปฏิบัติหน้าที่เป็นหน่วยธุรการของ กจน. และเป็นศูนย์ประสานงานในการขจัดมลพิษทางน้ําเนื่องจากน้ํามันและเคมีภัณฑ์
3. หน่วยปฏิบัติการและแผนปฏิบัติการ
- ให้กําหนดรายชื่อหน่วยปฏิบัติการที่เป็นหน่วยงานหลักและหน่วยสนับสนุนไว้ในแผนจัดการมลพิษทางน้ําเนื่องจากน้ํามันและเคมีภัณฑ์ และกําหนดหน้าที่ของหน่วยงานตามระเบียบให้ชัดเจน โดยหากเป็นหน่วยงานหลักตามแผนการจัดการมลพิษทางน้ําเนื่องจากน้ํามันและเคมีภัณฑ์ให้ร่วมกันจัดทําแผนปฏิบัติการให้สอดคล้องกับแผนจัดการมลพิษทางน้ําเนื่องจากน้ํามันและเคมีภัณฑ์ และแผนการป้องกันและบรรเทาสาธารณภัยแห่งชาติด้วย
- กําหนดให้ “แผนปฏิบัติการ” แบ่งออกเป็น 3 ช่วง คือ 1) แผนป้องกันมลพิษทางน้ําเนื่องจากน้ํามันและเคมีภัณฑ์ 2) แผนขจัดมลพิษทางน้ําเนื่องจากน้ํามันและเคมีภัณฑ์ และ 3) แผนฟื้นฟูสภาพแวดล้อมจากมลพิษทางน้ําเนื่องจากน้ํามันและเคมีภัณฑ์ โดยอย่างน้อยต้องประกอบด้วย รายชื่อหน่วยปฏิบัติการเพื่อทําหน้าที่เป็นหน่วยงานหลักในการจัดการมลพิษทางน้ําเนื่องจากน้ํามันและเคมีภัณฑ์ตามแผนปฏิบัติการ หน้าที่และอํานาจของหน่วยปฏิบัติการ วิธีการจัดการมลพิษ ทางน้ําเนื่องจากน้ํามันและเคมีภัณฑ์ รวมทั้งแนวทางการตรวจสอบและติดตามการจัดการมลพิษทางน้ําเนื่องจากน้ํามันและเคมีภัณฑ์
- เมื่อ กจน. พิจารณาให้ความเห็นชอบแผนปฏิบัติการแล้ว ให้หน่วยปฏิบัติการที่เป็นหน่วยงานหลักและหน่วยปฏิบัติการที่เป็นหน่วยงานสนับสนุนซึ่งเป็นหน่วยงานของรัฐจัดทําคําขอตั้งงบประมาณตามกฎหมายว่าด้วยวิธีการงบประมาณต่อไป หากมิใช่หน่วยงานของรัฐให้จัดทําประมาณการค่าใช้จ่ายในการจัดการมลพิษทางน้ําเนื่องจากน้ํามันและเคมีภัณฑ์เสนอต่อ กจน. เพื่อทราบ
4. การดําเนินการในกรณีเหตุฉุกเฉินจําเป็น
- กําหนดให้ในกรณีเกิดเหตุฉุกเฉินจําเป็นต้องขจัดมลพิษทางน้ําเนื่องจากน้ํามันและเคมีภัณฑ์ และไม่อาจจัดให้มีการประชุม กจน. ได้ ประธานกรรมการอาจใช้อํานาจแทน กจน. ในการควบคุมและกํากดับดูแลจัดการมลพิษทางน้ําได้ แล้วแจ้งให้ กจน. ทราบโดยเร็ว
- กําหนดให้ในการขจัดมลพิษทางน้ําในกรณีฉุกเฉินหรือฟื้นฟูสภาพแวดล้อมให้หน่วยปฏิบัติการที่เป็นหน่วยงานหลัก หรือหน่วยปฏิบัติการที่เป็นหน่วยสนับสนุนดําเนินการตามแผนปฏิบัติการโดยเร็ว
- กําหนดให้ในการขจัดมลพิษทางน้ําเนื่องจากน้ํามันและเคมีภัณฑ์ในกรณีฉุกเฉิน ให้หน่วยปฏิบัติการแต่งตั้งข้าราชการหรือเจ้าหน้าที่เข้าร่วมปฏิบัติงานกับ ศูนย์ประสานงานและรายงานผลการปฏิบัติการให้หน่วยงานต้นสังกัดทราบ พร้อมทั้งให้การสนับสนุนด้านผู้เชี่ยวชาญ กําลังคน สถานที่ เครื่องมือ วัสดุ สารเคมี ยานพาหนะ และสิ่งอื่นที่จําเป็นต่อการดําเนินการตามแผนปฏิบัติการตามที่ศูนย์ประสานงานร้องขอ โดยให้ศูนย์ประสานงานรายงานความคืบหน้าให้เลขานุการ กจน. ทราบทุกระยะ และให้เลขานุการ กจน. แจ้ง กจน. ทราบโดยเร็ว
5. อื่น ๆ
- กําหนดให้บรรดาเงินที่มีผู้มอบให้เพื่อใช้ในการจัดการมลพิษทางน้ําเนื่องจากน้ํามันและเคมีภัณฑ์ ให้หน่วยปฏิบัติการที่เป็นหน่วยงานของรัฐนําไปใช้เพื่อกิจการตามระเบียบนี้ โดยไม่ต้องนําส่งคลังเป็นรายได้แผ่นดิน
2. เรื่อง ร่างกฎกระทรวงแบ่งส่วนราชการสํานักงบประมาณ สํานักนายกรัฐมนตรี พ.ศ. ....
คณะรัฐมนตรีมีมติรับทราบร่างกฎกระทรวงแบ่งส่วนราชการสํานักงบประมาณ สํานักนายกรัฐมนตรี พ.ศ. .... ที่สํานักงานคณะกรรมการกฤษฎีกาตรวจพิจารณาแล้ว และให้สํานักเลขาธิการคณะรัฐมนตรีส่งร่างกฎกระทรวงดังกล่าวให้สํานักงบประมาณเพื่อนําเสนอนายกรัฐมนตรีพิจารณาลงนาม และประกาศในราชกิจจานุเบกษาต่อไป
สาระสําคัญของร่างกฎกระทรวง
ยกเลิกกฎกระทรวงแบ่งส่วนราชการสํานักงบประมาณ สํานักนายกรัฐมนตรี พ.ศ. 2559 และปรับปรุงโครงสร้างการแบ่งส่วนราชการของสํานักงบประมาณ สํานักนายกรัฐมนตรี โดยการจัดตั้ง “สํานักงานงบประมาณเขต” เพิ่มจํานวน 7 เขต ได้แก่ สํานักงบประมาณเขตที่ 12 – 18 และปรับชื่อจาก “กองจัดทํางบประมาณเขตที่ 1 – 11” เป็น “สํานักงานงบประมาณเขตที่ 1 – 11” รวมทั้งปรับหน้าที่และอํานาจสํานักงานงบประมาณเขตที่ 1 – 18 และส่วนราชการภายในสํานักงบประมาณ ให้สอดคล้องกัน ดังนี้
1. ปรับหน้าที่และอํานาจของส่วนราชการภายในสํานักงบประมาณ (สงป.) ให้มีอํานาจและหน้าที่ ในการให้คําปรึกษา แนะนํา และประสานงานกับหน่วยรับงบประมาณในการจัดทํางบประมาณ รวมถึงการบริหารจัดการงบประมาณรายจ่าย การควบคุมงบประมาณ ที่คํานึงถึงความจําเป็น ภารกิจ สถานะเงินนอกงบประมาณ ความสามารถในการหารายได้ การใช้จ่ายและการก่อหนี้ผูกพัน รวมถึงการปฏิบัติหน้าที่ของหน่วยรับงบประมาณ ตลอดจนการวิเคราะห์และจัดทําข้อเสนองบประมาณรายจ่าย และงบประมาณรายจ่ายบูรณาการ รวมทั้งวิเคราะห์เงินนอกงบประมาณและการจ่ายเงินของหน่วยรับงบประมาณ และมีบทบาทในการประสานงานกับราชการส่วนกลาง หรือหน่วยงานที่เกี่ยวข้อง เช่น จัดเตรียมข้อมูลและคําชี้แจงประกอบงบประมาณรายจ่ายเสนอต่อรัฐสภา และปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
2. ปรับหน้าที่และอํานาจของสํานักงานงบประมาณเขตให้สามารถดูแลสนับสนุนและให้คําปรึกษาเกี่ยวกับการด้านงบประมาณให้กับองค์กรปกครองส่วนท้องถิ่นได้ดีขึ้น โดยให้สํานักงานงบประมาณเขตมีหน้าที่และอํานาจในการให้คําปรึกษา แนะนํา และประสานงานกับหน่วยงานของรัฐและหน่วยรับงบประมาณระดับพื้นที่ในการจัดทํางบประมาณ การบริหารงบประมาณรายจ่าย การควบคุมงบประมาณ รวมถึงการจัดทํางบประมาณของแผนพัฒนาในระดับพื้นที่ โดยให้มีการบูรณาการงบประมาณกับหน่วยงานของรัฐและหน่วยรับงบประมาณ ให้สอดคล้องกับแผนพัฒนาในระดับพื้นที่และความต้องการของประชาชนในพื้นที่ ตลอดจนส่งเสริมและสนับสนุนให้ประชาชนมีส่วนร่วมในกระบวนการจัดทํางบประมาณในพื้นที่ความรับผิดชอบ
3. ปรับบทบาท ภารกิจ หน้าที่และอํานาจ เพื่อให้สอดรับกับบทบาทภารกิจที่เปลี่ยนแปลงไป ดังนี้
การแบ่งส่วนราชการปัจจุบัน (กฎกระทรวงแบ่งส่วนราชการสํานักงบประมาณ สํานักนายกรัฐมนตรี พ.ศ. 2559)
การแบ่งส่วนราชการที่ขอปรับปรุง (ร่างกฎกระทรวงแบ่งส่วนราชการสํานักงบประมาณ สํานักนายกรัฐมนตรี พ.ศ. ....)
หมายเหตุ
(1) สํานักอํานวยการ
(1) สํานักอํานวยการ
-
(2) กองกฎหมายและระเบียบ
(2) กองกฎหมายและระเบียบ
-
(3) – (13) กองจัดทํางบประมาณ เขตที่ 1 – 11
(23) – (40) สํานักงานงบประมาณ เขตที่ 1 – 18
- จัดตั้งเพิ่มจํานวน 7 เขต ได้แก่ เขตที่ 12 – 18
- เปลี่ยนชื่อ เป็น “สํานักงานงบประมาณ”
(14) กองจัดทํางบประมาณด้านการบริหาร
(3) กองจัดทํางบประมาณด้านการบริหาร
มีหน้าที่และอํานาจดูแลด้านการบริหารและงบกลาง
(15) กองจัดทํางบประมาณด้านความมั่นคง 1
(4) กองจัดทํางบประมาณด้านความมั่นคง 1
มีหน้าที่และอํานาจดูแลด้านความมั่นคงภายใน
(16) กองจัดทํางบประมาณด้านความมั่นคง 2
(5) กองจัดทํางบประมาณด้านความมั่นคง 2
มีหน้าที่และอํานาจดูแลด้านความมั่นคงของรัฐและกระบวนการยุติธรรม
(17) กองจัดทํางบประมาณด้านเศรษฐกิจ 1
(6) กองจัดทํางบประมาณด้านเศรษฐกิจ 1
มีหน้าที่และอํานาจดูแลด้านเศรษฐกิจ การค้า การต่างประเทศ และการคลัง
(18) กองจัดทํางบประมาณด้านเศรษฐกิจ 2
(7) กองจัดทํางบประมาณด้านเศรษฐกิจ 2
แก้ไขเพิ่มเติมหน้าที่และอํานาจโดยแก้ไขภารกิจให้ครอบคลุมถึงด้านสหกรณ์ สิ่งแวดล้อม และความหลากหลายทางชีวภาพ (เดิมเฉพาะด้านเกษตรและทรัพยากรธรรมชาติ)
(19) กองจัดทํางบประมาณด้านเศรษฐกิจ 3
(8) กองจัดทํางบประมาณด้านเศรษฐกิจ 3
แก้ไขเพิ่มเติมหน้าที่และอํานาจโดยแก้ไขให้ครอบคลุมถึงด้านดิจิทัลเพื่อเศรษฐกิจและสังคม และแรงงาน (เดิมเฉพาะด้านแรงงาน)
(20) กองจัดทํางบประมาณด้านเศรษฐกิจ 4
(9) กองจัดทํางบประมาณด้านเศรษฐกิจ 4
มีหน้าที่และอํานาจดูแลด้านโครงสร้างพื้นฐานด้านคมนาคม
(21) กองจัดทํางบประมาณด้านสังคม 1
(10) กองจัดทํางบประมาณด้านสังคม 1
มีหน้าที่และอํานาจดูแลด้านการศึกษา
(22) กองจัดทํางบประมาณด้านสังคม 2
(11) กองจัดทํางบประมาณด้านสังคม 2
แก้ไขเพิ่มเติมหน้าที่และอํานาจโดยแก้ไขภารกิจให้ครอบคลุมถึงด้านวิทยาศาสตร์ วิจัย และนวัตกรรม (เดิมเฉพาะด้านการอุดมศึกษา)
(23) กองจัดทํางบประมาณด้านสังคม 3
(12) กองจัดทํางบประมาณด้านสังคม 3
ลดหน้าที่และอํานาจเหลือเพียงด้านสาธารณสุขและการพัฒนาสังคม (เดิมรวมทั้งแรงงาน)
(24) กองจัดทํางบประมาณด้านสังคม 4
(13) กองจัดทํางบประมาณด้านสังคม 4
มีหน้าที่และอํานาจดูแลด้านวัฒนธรรม การท่องเที่ยว และกีฬา
(25) กองจัดทํางบประมาณเพื่อการบูรณาการงบประมาณเขตพื้นที่และการบูรณาการงบประมาณในการบริหารราชการในต่างประเทศ
(14) กองจัดทํางบประมาณเพื่อการบูรณาการงบประมาณและยุทธศาสตร์ระดับพื้นที่
แก้ไขหน้าที่และอํานาจอยู่ในเฉพาะระดับพื้นที่
(26) กองจัดทํางบประมาณองค์การบริหารรูปแบบพิเศษและรัฐวิสาหกิจ
(15) กองจัดทํางบประมาณองค์การบริหารรูปแบบพิเศษและรัฐวิสาหกิจ
มีหน้าที่และอํานาจดูแลด้านการบริหารรูปแบบพิเศษ
(27) กองนโยบายงบประมาณ
(16) กองนโยบายงบประมาณ
เพิ่มหน้าที่และอํานาจในการรับฟังความคิดเห็นของผู้ที่เกี่ยวข้องและวิเคราะห์ผลกระทบที่อาจจะเกิดขึ้นจากร่างพระราชบัญญัติงบประมาณรายจ่ายประจําปีหรือร่างพระราชบัญญัติงบประมาณรายจ่ายเพิ่มเติม
(28) กองประเมินล
(17) กองประเมินผล
เพิ่มหน้าที่และอํานาจในการจัดทําข้อมูลผลการดําเนินงานและการใช้จ่ายงบประมาณของหน่วยรับงบประมาณในปีงบประมาณที่ล่วงมา
(29) กองพัฒนาระบบงบประมาณและการจัดการ
(18) กองพัฒนาระบบงบประมาณและการจัดการ
มีหน้าที่และอํานาจวิเคราะห์และพัฒนารูปแบบการบริหารจัดการของระบบงบประมาณให้มีความเหมาะสมและเกิดความความคุ้มค่า
(30) กองมาตรฐานงบประมาณ
(19) กองมาตรฐานงบประมาณ
เพิ่มหน้าที่และอํานาจในการดําเนินการจัดทําบัญชีนวัตกรรมไทย
(31) กองยุทธศาสตร์การงบประมาณ
(20) กองยุทธศาสตร์การงบประมาณ
เพิ่มหน้าที่และอํานาจในการจัดทําร่างพระราชบัญญัติโอนงบประมาณรายจ่าย และรับฟังความคิดเห็นของผู้ที่เกี่ยวข้องรวมทั้งวิเคราะห์ผลกระทบ
(32) ศูนย์เทคโนโลยีสารสนเทศ
(21) ศูนย์เทคโนโลยีสารสนเทศ
เพิ่มหน้าที่และอํานาจจัดทําแผนปฏิบัติการดิจิทัลเพื่อให้สอดคล้องกับแผนระดับชาติว่าด้วยการพัฒนาดิจิทัลเพื่อเศรษฐกิจและสังคม
(33) สถาบันพัฒนาบุคลากรด้านการงบประมาณ
(22) สถาบันพัฒนาบุคลากรด้านการงบประมาณ
-
3. เรื่อง ร่างประกาศกระทรวงมหาดไทย เรื่อง การให้ใช้บังคับผังเมืองรวมจังหวัดลพบุรี พ.ศ. .... (แก้ไขเพิ่มเติมกฎกระทรวงให้ใช้บังคับผังเมืองรวมจังหวัดลพบุรี พ.ศ. 2560)
คณะรัฐมนตรีมีมติเห็นชอบร่างประกาศกระทรวงมหาดไทย เรื่อง การให้ใช้บังคับผังเมืองรวมจังหวัดลพบุรี พ.ศ. .... ตามที่กระทรวงมหาดไทย (มท.) เสนอ และให้ดําเนนิการต่อไปได้ และให้กระทรวงมหาดไทยรับความเห็นของกระทรวงเกษตรและสหกรณ์ กระทรวงคมนาคม กระทรวงทรัพยากรธรรมชาติและสิ่งแวดล้อม และกระทรวงสาธารณสุขไปพิจารณาดําเนินการต่อไปด้วย
ทั้งนี้ มท. เสนอว่ากรมโยธาธิการและผังเมืองได้รายงานสภาพปัญหาจากการประกาศใช้บังคับกฎกระทรวงให้ใช้บังคับผังเมืองรวมจังหวัดลพบุรี พ.ศ. 2560 ว่า สภาพการณ์และสิ่งแวดล้อมในพื้นที่ได้มีการเปลี่ยนแปลงไป ทําให้การบังคับใช้ผังเมืองรวมจังหวัดลพบุรีไม่สอดคล้องกับแนวทางการพัฒนาที่จังหวัดลพบุรี เพื่อประโยชน์สาธารณะในการสนับสนุนการพัฒนาเศรษฐกิจตามนโยบายของรัฐบาลในการพัฒนาเศรษฐกิจของประเทศไทย ซึ่งได้กําหนด “อุตสาหกรรมป้องกันประเทศ” เป็นอุตสาหกรรมเป้าหมายหลัก โดยมี “ยุทธศาสตร์การพัฒนาวิทยาศาสตร์ เทคโนโลยี อุตสาหกรรมป้องกันประเทศ กระทรวงกลาโหม พ.ศ. 2561 - 2579” สนับสนุนให้ภาคเอกชนดําเนินกิจการอุตสาหกรรมป้องกันประเทศเพื่อผลิตใช้ในราชการและเพื่อการพาณิชย์ เป็นนโยบายสําคัญที่ส่งผลให้เกิดการส่งเสริมการดําเนินกิจการโรงงานที่เกี่ยวข้องกับอุตสาหกรรมป้องกันประเทศ และกําหนด “อุตสาหกรรมการเกษตรและเทคโนโลยีชีวภาพ” เพื่อเป็นแนวทางการพัฒนาให้ประเทศไทยก้าวสู่การเป็นผู้นําในอุตสาหกรรมชีวภาพอย่างครบวงจรในอาเซียน จึงขอให้มีการแก้ไขกฎกระทรวงให้ใช้บังคับผังเมืองรวมจังหวัดลพบุรี พ.ศ. 2560 เฉพาะบริเวณหรือเฉพาะส่วนหนึ่งส่วนใดเพื่อให้เหมาะสมกับสภาพการณ์และสิ่งแวดล้อมที่เปลี่ยนแปลงไปในปัจจุบัน ตามนโยบายและยุทธศาสตร์การพัฒนาประเทศ
ต่อมาได้มีการประกาศใช้บังคับพระราชบัญญัติการผังเมือง พ.ศ. 2562 โดยมีผลใช้บังคับเมื่อวันที่ 25 พฤศจิกายน 2562 ซึ่งพระราชบัญญัติดังกล่าวบัญญัติให้ยกเลิกพระราชบัญญัติการผังเมือง พ.ศ. 2518 ทั้งฉบับ และได้แก้ไขรูปแบบการประกาศใช้บังคับกฎหมายในส่วนของผังเมืองรวมที่กรมโยธาธิการและผังเมืองเป็นผู้วางและจัดทําผังขึ้นใหม่ โดยให้ดําเนินการประกาศใช้บังคับเป็นประกาศกระทรวงมหาดไทย (เดิมประกาศใช้บังคับเป็นกฎกระทรวง) ประกอบกับมาตรา 111 วรรคสอง แห่งพระราชบัญญัติการผังเมืองฯ บัญญัติให้การแก้ไขหรือยกเลิกกฎกระทรวงให้ใช้บังคับผังเมืองรวมเฉพาะบริเวณหรือเฉพาะส่วนหนึ่งส่วนใด ให้กระทําได้โดยประกาศกระทรวงมหาดไทยหรือข้อบัญญัติท้องถิ่น และในการประชุมคณะกรรมการผังเมือง ครั้งที่ 2/2564 เมื่อวันที่ 23 มีนาคม 2564 ได้มีมติเห็นชอบให้แก้ไขกฎกระทรวงให้ใช้บังคับผังเมืองรวมจังหวัดลพบุรี พ.ศ. 2560 และนําไปปิดประกาศเพื่อให้ผู้มีส่วนได้ส่วนเสียแสดงข้อคิดเห็นระหว่างวันที่ 19 กรกฎาคม 2564 ถึงวันที่ 17 สิงหาคม 2564 เมื่อครบกําหนดปิดประกาศปรากฎว่าไม่มีผู้มีส่วนได้เสียยื่นข้อคิดเห็น และได้นําเสนอการแก้ไขกฎกระทรวงดังกล่าวต่อคณะกรรมการผังเมืองในการประชุม เมื่อวันที่ 29 ตุลาคม 2564 โดยให้กรมโยธาธิการและผังเมืองจัดทําร่างประกาศกระทรวงมหาดไทย เพื่อเสนอเรื่องต่อคณะรัฐมนตรีพิจารณา
มท. โดยกรมโยธาธิการและผังเมืองจึงได้จัดทําร่างประกาศกระทรวงมหาดไทย เรื่อง การให้ใช้บังคับผังเมืองรวมจังหวัดลพบุรี พ.ศ. .... (แก้ไขเพิ่มเติมกฎกระทรวงให้ใช้บังคับผังเมืองรวมจังหวัดลพบุรี พ.ศ. 2560) ตามขั้นตอนที่กําหนดไว้ในมาตรา 32 วรรคหนึ่ง แห่งพระราชบัญญัติการผังเมือง พ.ศ. 2562 ซึ่งบัญญัติว่า “เมื่อพ้นกําหนดระยะเวลาตามมาตรา 29 แล้ว ไม่มีผู้มีส่วนได้เสียผู้ใดยื่นคําร้องตามมาตรา 30 หรือมีแต่คณะกรรมการผังเมืองสั่งยกคําร้องดังกล่าวหรือเมื่อกรมโยธาธิการและผังเมืองไม่มีความเห็นเป็นอย่างอื่น ให้กรมโยธาธิการและผังเมืองหรือเจ้าพนักงานท้องถิ่น แล้วแต่กรณี ดําเนินการเพื่อออกประกาศกระทรวงมหาดไทยหรือข้อบัญญัติท้องถิ่น แล้วแต่กรณี โดยไม่ชักช้า ในการนี้ให้กรมโยธาธิการและผังเมืองนําประกาศกระทรวงมหาดไทยเสนอต่อคณะรัฐมนตรีโดยตรงเพื่อพิจารณาให้ความเห็นชอบก่อน” ทั้งนี้ ในกระบวนการวางและจัดทําผังเมืองรวมก่อนที่จะได้จัดทําเป็นร่างประกาศกระทรวงมหาดไทยนี้ได้ผ่านการพิจารณาจากคณะกรรมการผังเมือง ซึ่งประกอบด้วย ผู้แทนจากหน่วยงานที่เกี่ยวข้อง เช่น กระทรวงเกษตรและสหกรณ์ (กษ.) กระทรวงคมนาคม (คค.) กระทรวงทรัพยากรธรรมชาติและสิ่งแวดล้อม (ทส.) กระทรวงอุตสาหกรรม (อก.) สํานักงานสภาพัฒนาการเศรษฐกิจและสังคมแห่งชาติ (สศช.) สํานักงบประมาณ (สงป.) ฯลฯ รวมถึงหน่วยงานที่เกี่ยวข้องในด้านโครงสร้างพื้นฐานและด้านอื่น ๆ ที่เกี่ยวข้องด้วยแล้ว
สาระสําคัญของร่างประกาศ
1. แก้ไขเพิ่มเติมข้อกําหนดการใช้ประโยชน์ที่ดินประเภทอุตสาหกรรมและคลังสินค้า (สีม่วง) และที่ดินประเภทชนบทและเกษตรกรม (สีเขียว) ดังนี้
1.1 ยกเลิกข้อห้ามการประกอบกิจการโรงงานทุกประเภทในการใช้ประโยชน์ที่ดินประเภทอุตสาหกรรมและคลังสินค้า (สีม่วง) ในที่ดินบริเวณ อ.1 อ.2 และ อ.3 เพื่อให้สามารถประกอบกิจการโรงงานในที่ดินบริเวณดังกล่าวได้ เพื่อให้สอดคล้องกับวัตถุประสงค์ของที่ดินประเภทอุตสาหกรรมและคลังสินค้า (สีม่วง) ที่ส่งเสริมการประกอบอุตสาหกรรมป้องกันประเทศ
1.2 เพิ่มที่ดินบริเวณ อ.2/1 ในที่ดินประเภทอุตสาหกรรมและคลังสินค้า (สีม่วง) เพื่อสนับสนุนการตั้งศูนย์กลางอุตสาหกรรมชีวภาพ (Bio Hub) เพื่อพัฒนาเศรษฐกิจชีวภาพในพื้นที่จังหวัดลพบุรี
1.3 แก้ไขเพิ่มเติมให้โรงงานบางประเภทในที่ดินประเภทชนบทและเกษตรกรรม (สีเขียว) ที่ดินประเภท ก.3 ในกิจการที่สนับสนุน Bio Hub สามารถดําเนินกิจการที่เป็นอาคารสูง หรืออาคารใหญ่ได้ ในบริเวณ ก.3 - 1 ถึงบริเวณ ก.3 - 11 และ บริเวณ ก.3 - 14 เพื่อสนับสนุนการพัฒนาเศรษฐกิจตามนโยบายของรัฐบาลในการขับเคลื่อนเศรษฐกิจด้วยนวัตกรรม ตามนโยบาย Thailand 4.0 เกี่ยวกับอุตสาหกรรมการเกษตรและเทคโนโลยีชีวภาพ (S-Curve) และอุตสาหกรรมเคมีชีวภาพ (New S-Curve) ที่ต้องการส่งเสริมให้เกิดการลงทุน เพื่อการขับเคลื่อนเศรษฐกิจของประเทศในภาพรวม อันจะเป็นไปเพื่อประโยชน์สาธารณะ ได้แก่
1.3.1 ลําดับที่ 42 (1) โรงงานทําเคมีภัณฑ์ สารเคมี หรือวัสดุเคมี ที่มิใช่ (3) ซึ่งมิใช่ปุ๋ย เฉพาะที่ใช้วัตถุดิบพื้นฐานทางการเกษตรหรือผลิตภัณฑ์อื่นที่ต่อเนื่องโดยใช้กระบวนการเคมีชีวภาพเท่านั้น
1.3.2 ลําดับที่ 42 (2) โรงงานเก็บรักษา ลําเลียง แยก คัดเลือก หรือแบ่งบรรจุเฉพาะเคมีภัณฑ์อันตราย ซึ่งมิใช่ปุ๋ย
1.3.3 ลําดับที่ 43 (1) โรงงานทําปุ๋ย หรือสารป้องกันหรือกําจัดศัตรูพืชหรือสัตว์
1.3.4 ลําดับที่ 43 (3) โรงงานบดดิน หรือการเตรียมวัสดุอื่นเพื่อผสมปุ๋ยหรือสารป้องกันหรือกําจัดศัตรูพืชหรือสัตว์
1.3.5 ลําดับที่ 89 โรงงานผลิตก๊าซ ซึ่งมิใช่ก๊าซธรรมชาติและโรงงานส่งหรือจําหน่ายก๊าซ แต่ไม่รวมถึงโรงงานส่งหรือจําหน่ายก๊าซที่เป็นน้ํามันเชื้อเพลิงตามกฎหมายว่าด้วยการควบคุมน้ํามันเชื้อเพลิง
2. แก้ไขบัญชีท้ายกฎกระทรวงให้ใช้บังคับผังเมืองรวมจังหวัดลพบุรี พ.ศ. 2560 ในที่ดินประเภทชนบทและเกษตรกรรม (สีเขียว) ที่กําหนดประเภท ชนิด จําพวกของโรงงานที่ห้ามประกอบกิจการ โดยให้โรงงานบางประเภทสามารถดําเนินการได้ตามประเภท ชนิด และจําพวกของโรงงานที่ห้ามประกอบกิจการท้ายประกาศนี้แทน คือ ให้โรงงานลําดับที่ 99 โรงงานผลิตซ่อมแซม ดัดแปลง หรือเปลี่ยนแปลงลักษณะอาวุธปืน เครื่องกระสุนปืน วัตถุระเบิด อาวุธ หรือสิ่งอื่นใดที่มีอํานาจในการประหาร ทําลาย หรือทําให้หมดสมรรถภาพในทํานองเดียวกับอาวุธปืน เครื่องกระสุนปืน หรือวัตถุระเบิด และรวมถึงสิ่งประกอบของสิ่งดังกล่าว ประกอบกิจการในที่ดิน ก.1 ได้ในบางส่วน (เดิมไม่สามารถประกอบกิจการได้) เพื่อสนับสนุนการพัฒนาเศรษฐกิจตามนโยบายของรัฐบาลในการขับเคลื่อนเศรษฐกิจด้านนวัตกรรม ตามนโยบาย Thailand 4.0 เกี่ยวกับอุตสาหกรรมป้องกันประเทศ ที่ต้องการส่งเสริมให้เกิดการลงทุน เพื่อการขับเคลื่อนเศรษฐกิจของประเทศในภาพรวมอันจะเป็นไปเพื่อประโยชน์สาธารณะ
3. แก้ไขเพิ่มเติมแผนผังกําหนดการใช้ประโยชน์ที่ดินตามที่ได้จําแนกประเภทท้ายกฎกระทรวงให้ใช้บังคับผังเมืองรวมจังหวัดลพบุรี พ.ศ. 2560 ในที่ดินประเภทอุตสาหกรรมและคลังสินค้า (สีม่วง) และในที่ดินประเภทชนบทและเกษตรกรรม (สีเขียว) ให้สอดคล้องกับการเพิ่มที่ดินบริเวณ อ.2/1
เศรษฐกิจ – สังคม
4. เรื่อง ขอรับการจัดสรรงบประมาณรายจ่ายประจําปีงบประมาณ พ.ศ. 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น เพื่อเป็นค่าตอบแทนและค่าจ้างผู้ปฏิบัติงานให้ราชการสําหรับสํานักงานเขตพื้นที่การศึกษาและโรงเรียน
คณะรัฐมนตรีมีมติอนุมัติงบประมาณรายจ่ายประจําปีงบประมาณ พ.ศ. 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น เพื่อเป็นค่าตอบแทนและค่าจ้างผู้ปฏิบัติงานให้ราชการสําหรับสํานักงาน เขตพื้นที่การศึกษา (สพท.) และโรงเรียน กรอบวงเงิน 1,848,047,228 บาท ตามที่กระทรวงศึกษาธิการ (ศธ.) เสนอ
สาระสําคัญของเรื่อง
ศธ. รายงานว่า
1. สํานักงานคณะกรรมการการศึกษาขั้นพื้นฐาน (สพฐ.) เป็นส่วนราชการที่มีภารกิจในการจัดและส่งเสริมการศึกษาขั้นพื้นฐานเพื่อให้ผู้เรียนทุกคนได้รับการศึกษาอย่างมีคุณภาพ เท่าเทียมและทั่วถึง โดยมีสถานศึกษาในความรับผิดชอบ จํานวน 29,583 แห่ง ศูนย์การศึกษาพิเศษ1 77 แห่ง โรงเรียนศึกษาพิเศษ2 48 แห่ง และโรงเรียนการศึกษาสงเคราะห์3 52 แห่ง ดังนั้น จึงมีความจําเป็นต้องจ้างผู้ปฏิบัติงานให้ราชการในปีงบประมาณ พ.ศ. 2565 จํานวน 61,119 อัตรา 16 ตําแหน่ง เช่น ธุรการโรงเรียน นักการภารโรง ครูรายเดือนแก้ไขปัญหาโรงเรียนขาดแคลนครูขั้นวิกฤต และครูพี่เลี้ยงเด็กพิการ เป็นต้น (ข้อมูล ณ เดือนตุลาคม 2564) เป็นเงินจํานวนทั้งสิ้น 8,315,058,114 บาท แต่โดยที่ สพฐ. ได้รับจัดสรรงบประมาณตามพระราชบัญญัติงบประมาณรายจ่ายประจําปีงบประมาณ พ.ศ. 2565 งบดําเนินงาน รายการค่าจ้างผู้ปฏิบัติงานให้ราชการ จํานวน 5,063,847,500 บาท ทําให้งบประมาณที่จะนํามาเป็นค่าตอบแทนและค่าจ้างผู้ปฏิบัติงานไม่เพียงพอ จํานวน 3,251,210,614 บาท
2. สพฐ. ได้มีหนังสือไปยังสํานักงบประมาณ (สงป.) เพื่อขอรับการจัดสรรงบประมาณรายจ่ายประจําปีงบประมาณ พ.ศ. 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น เพื่อเป็นค่าตอบแทนและค่าจ้างผู้ปฏิบัติงานให้ราชการสําหรับ สพท. และโรงเรียน วงเงินงบประมาณทั้งสิ้น 3,251,210,614 บาท โดย สงป. ได้นําเรื่องดังกล่าวกราบเรียนนายกรัฐมนตรีเพื่อพิจารณาแล้ว ซึ่งนายกรัฐมนตรีได้เห็นชอบให้ ศธ. โดย สพฐ. ใช้จ่ายจากงบประมาณรายจ่ายประจําปีงบประมาณ พ.ศ. 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็นภายในกรอบวงเงิน 1,848,047,228 บาท (ลดลงจากที่ สพฐ. ขอไว้เดิม จํานวน 1,403,163,386 บาท) เพื่อเป็นค่าตอบแทนและค่าจ้างผู้ปฏิบัติงานให้ราชการสําหรับ สพท. และโรงเรียนเท่าที่จําเป็นและค่าใช้จ่ายที่เกิดขึ้นจริง และให้ ศธ. นําเรื่องดังกล่าวขออนุมัติต่อคณะรัฐมนตรีตามนัยระเบียบว่าด้วยการบริหารงบประมาณรายจ่าย งบกลาง รายการเงินสํารองจ่ายเพื่อกรณีฉุกเฉินหรือจําเป็น พ.ศ. 2562 ข้อ 9 (3) ต่อไป
3. ข้อมูล ณ เดือนมกราคม 2565 สพฐ. ต้องจ้างผู้ปฏิบัติงานให้ราชการสําหรับ สพท. และโรงเรียนในปีงบประมาณ พ.ศ. 2565 จํานวน 58,873 อัตรา (ลดลงจากเดือนตุลาคม 2564 จํานวน 2,246 อัตรา เนื่องจากมีการลาออกของลูกจ้าง) 16 ตําแหน่ง
_________________
1ศูนย์การศึกษาพิเศษ เป็นรูปแบบที่จัดขึ้นสําหรับเด็กที่มีความต้องการพิเศษในแต่ละลักษณะโดยเฉพาะ เช่น โรงเรียนสอนคนหูหนวก โรงเรียนสอนคนตาบอด หรือจัดตั้งเป็นชั้นเรียนเฉพาะในโรงเรียนปกติ เช่น ชั้นเรียนเด็กพิเศษ
2โรงเรียนศึกษาพิเศษ หมายถึง โรงเรียนที่จัดการศึกษาเพื่อคนพิการ เช่น เด็กที่มีความบกพร่องทางสติปัญญา เด็กที่มีความบกพร่องหรือพิการทางหู เด็กที่มีความบกพร่องหรือพิการทางตา และเด็กที่มีความบกพร่องหรือพิการทางร่างกาย (แขน - ขา)
3โรงเรียนศึกษาสงเคราะห์ หมายถึง โรงเรียนที่จัดการศึกษาให้แก่เด็กด้อยโอกาส เช่น เด็กยากไร้ เด็กเร่ร่อน เด็กที่พึ่งพาตนเองและครอบครัวไม่ได้ เด็กที่ถูกทําร้ายหรือถูกรังแกจากครอบครัว เด็กกําพร้าจากเหตุการณ์ประสบภัยธรรมชาติ ภัยจากการสู้รบเพื่อป้องกันประเทศชาติและความมั่นคง และภัยโรคติดต่อร้ายแรง อาทิ โรคเอดส์ เป็นต้น
5. เรื่อง ขอรับการจัดสรรงบประมาณรายจ่ายประจําปีงบประมาณ พ.ศ. 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น เพื่อสนับสนุนการจัดการศพผู้สูงอายุตามประเพณี
คณะรัฐมนตรีมีมติอนุมัติการจัดสรรงบประมาณรายจ่ายประจําปีงบประมาณ พ.ศ. 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น เป็นเงินทั้งสิน 172,365,000 บาท เพื่อเป็นเงินอุดหนุนสนับสนุนการจัดการศพผู้สูงอายุตามประเพณี* ที่ค้างจ่ายในปีงบประมาณ พ.ศ. 2564 จํานวนทั้งสิ้น 57,455 ราย ตามที่กระทรวงการพัฒนาสังคมและความมั่นคงของมนุษย์ (พม.) เสนอ
สาระสําคัญของเรื่อง
พม. รายงานว่า
1. พระราชบัญญัติผู้สูงอายุ พ.ศ. 2546 มาตรา 11 (12) บัญญัติให้ผู้สูงอายุมีสิทธิได้รับการคุ้มครอง การส่งเสริม และการสนับสนุนในด้านการสงเคราะห์ในการจัดการศพตามประเพณี และประกาศ พม. เรื่อง การสนับสนุนการสงเคราะห์ในการจัดการศพตามประเพณี ข้อ 4 กําหนดให้การสงเคราะห์ในการจัดการศพตามประเพณี หมายถึง การช่วยเหลือเป็นเงินในการจัดการศพผู้สูงอายุตามประเพณีรายละ 3,000 บาท (เดิม 2,000 บาท) ประกาศ ณ วันที่ 25 มีนาคม 2563
2. สํานักงานพัฒนาสังคมและความมั่นคงของมนุษย์จังหวัด 76 จังหวัด และกรุงเทพมหานครได้สํารวจข้อมูลและพบว่า ณ วันที่ 30 กันยายน 2564 มีผู้สูงอายุที่เสียชีวิตและรอรับการช่วยเหลือค่าจัดการศพ จํานวนทั้งสิ้น 127,168 ราย เป็นเงินทั้งสิ้น 381,504,000 บาท (127,168 ราย x 3,000 บาท) โดยในปีงบประมาณรายจ่ายประจําปีงบประมาณ พ.ศ. 2565 พม. ได้รับการจัดสรรงบประมาณสําหรับค่าใช้จ่ายในการสงเคราะห์ในการจัดการศพผู้สูงอายุตามประเพณี จํานวน 69,713 ราย เป็นเงินทั้งสิ้น 209,139,000 บาท ซึ่งไม่เพียงพอต่อการให้ความช่วยเหลือผู้สูงอายุที่เสียชีวิตและรอรับการช่วยเหลือค่าจัดการศพจํานวนดังกล่าวข้างต้น ดังนั้น พม. (กรมกิจการผู้สูงอายุ) จึงเสนอสํานักงบประมาณ (สงป.) เพื่อขอรับการจัดสรรงบประมาณรายจ่ายประจําปีงบประมาณ พ.ศ. 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น
3. สงป. ได้นําเรื่องดังกล่าวเสนอนายกรัฐมนตรีเพื่อพิจารณาแล้ว ซึ่งนายกรัฐมนตรีได้เห็นชอบให้ พม. (กรมกิจการผู้สูงอายุ) ใช้จ่ายจากงบประมาณรายจ่ายประจําปีงบประมาณ พ.ศ. 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น จํานวน 172,365,000 บาท เพื่อเป็นเงินอุดหนุนสนับสนุนการจัดการศพผู้สูงอายุตามประเพณีที่ค้างจ่ายในปีงบประมาณ พ.ศ. 2564 จํานวน 57,455 ราย (127,168 ราย - 69,713 ราย) และให้ พม. เสนอคณะรัฐมนตรีพิจารณาอนุมัติตามนัยระเบียบว่าด้วยการบริหารงบประมาณรายจ่ายงบกลาง รายการเงินสํารองจ่ายเพื่อกรณีฉุกเฉินหรือจําเป็น พ.ศ. 2562 ข้อ 9 (3) ด้วย
_________________
*การสงคราะห์ในการจัดการศพตามประเพณี ผู้สูงอายุที่เสียชีวิตต้องเข้าหลักเกณฑ์ ดังนี้ 1) อายุเกิน 60 ปีบริบูรณ์ขึ้นไป 2) สัญชาติไทย 3) ผู้สูงอายุที่มีบัตรสวัสดิการแห่งรัฐ (หากผู้สูงอายุที่มีคุณสมบัติตามเกณฑ์บัตรสวัสดิการแห่งรัฐแต่ยังไม่มีบัตรสวัสดิการแห่งรัฐหรือยังไม่ได้ลงทะเบียน จะต้องมีหนังสือรับรองตามแบบที่อธิบดีกรมกิจการผู้สูงอายุกําหนด) และ 4) ผู้สูงอายุซึ่งอยู่ในศูนย์พัฒนาการจัดสวัสดิการสังคมผู้สูงอายุ สถานสงเคราะห์ สถานดูแลสถานคุ้มครอง หรือสถานใด ๆ ของรัฐหรือองค์กรปกครองส่วนท้องถิ่น ที่ดําเนินการจัดการศพตามประเพณี โดยมูลนิธิสมาคมวัด มัสยิด โบสถ์ ทั้งนี้ ผู้ยื่นคําขอรับการสงเคราะห์ในการจัดการศพ (เช่น ครอบครัวผู้เสียชีวิต ญาติ ผู้รับผิดชอบจัดการศพ) ต้องยื่นคําขอในท้องที่ที่ผู้สูงอายุมีชื่ออยู่ในทะเบียนบ้าน ภายใน 6 เดือนนับตั้งแต่วันที่ออกใบมรณบัตรพร้อมเอกสารสําคัญ เช่น ใบมรณบัตรของผู้สูงอายุ บัตรสวัสดิการแห่งรัฐของผู้สูงอายุหรือหนังสือรับรอง บัตรประจําตัวประชาชน สมุดบัญชีหรือเลขที่บัญชีธนาคารของผู้ยื่นคําขอ (กรณีประสงค์จะขอรับเงินสด ให้ดําเนินการตามระเบียบของทางราชการ) เป็นต้น (กรุงเทพมหานครยื่นคําขอที่สํานักงานเขต และจังหวัดอื่นยื่นคําขอในท้องที่ เช่น สํานักงานพัฒนาสังคมและความมั่นคงของมนุษย์จังหวัด ที่ว่าการอําเภอ เป็นต้น)
6. เรื่อง รายงานผลการดําเนินการโครงการจิตอาสาพระราชทาน
คณะรัฐมนตรีรับทราบตามที่สํานักงานปลัดสํานักนายกรัฐมนตรี (สปน.) เสนอ รายงานผลการดําเนินการโครงการจิตอาสาพระราชทานประจําเดือนตุลาคม – ธันวาคม 2564 [เป็นการดําเนินการตามมติคณะรัฐมนตรี (23 มกราคม 2561) ที่ให้ สปน. รายงานความคืบหน้าในการดําเนินโครงการจิตอาสาพระราชทานให้คณะรัฐมนตรีทราบทุกเดือน] โดยมีส่วนราชการรายงานผลการดําเนินการที่สําคัญ สาระสําคัญสรุปได้ ดังนี้
1. กระทรวงมหาดไทย (มท.) ได้ดําเนินโครงการจิตอาสาพระราชทาน สรุปได้ ดังนี้
1.1 รวบรวมข้อมูลการลงทะเบียนเป็นจิตอาสาพระราชทาน (ข้อมูล ณ วันที่ 31 ธันวาคม 2564) โดยมีประชาชนที่ลงทะเบียนเป็นจิตอาสาพระราชทานแล้ว จํานวน 6,896,269 คน จําแนกได้ ดังนี้ กรุงเทพมหานคร จํานวน 455,861 คน และส่วนภูมิภาค จํานวน 6,440,408 คน โดยแบ่งออกเป็น เพศชาย จํานวน 3,086,681 คน เพศหญิง จํานวน 3,809,588คน
1.2 ติดตามความก้าวหน้าโครงการในภารกิจของศูนย์อํานวยการใหญ่จิตอาสาพระราชทาน ซึ่ง สปน. ได้รายงานผลการดําเนินงานให้นายกรัฐมนตรีรับทราบแล้ว ได้แก่ (1) โครงการที่ได้รับเงินพระราชทานบริจาคช่วยเหลือประชาชนที่ประสบภัยพิบัติภาคใต้ (2) โครงการ 1 จังหวัด 1 ถนนเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก และ (3) โครงการสวนสาธารณะเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก
2. การจัดกิจกรรมจิตอาสาของส่วนราชการต่าง ๆ 17 หน่วยงาน มีผู้เข้าร่วมกิจกรรม รวมทั้งสิ้น 963,925 คน ประกอบด้วย จิตอาสาพัฒนา จิตอาสาภัยพิบัติ จิตอาสาเฉพาะกิจ และวิทยากรจิตอาสา 904 สรุปได้ ดังนี้
การดําเนินการ/กิจกรรม
ส่วนราชการ
จํานวน (ครั้ง)
1) จิตอาสาพัฒนา ได้แก่ (1) การปรับปรุงภูมิทัศน์สถานที่ทํางานและบริเวณโดยรอบ (2) การอํานวยความสะดวกให้แก่ประชาชน (3) การบําเพ็ญประโยชน์เพื่อส่วนรวม (4) การบริจาคโลหิตและสิ่งของ (5) การปลูกต้นไม้ (6) การพัฒนาแหล่งน้ํา (ขุดลอกคลอง สร้างฝายชะลอน้ํา และกําจัดผักตบชวา) (7) การบริการฉีดวัคซีนให้แก่ประชาชน (8) การทําแนวป้องกันไฟป่า และ (9) การบรรยายให้ความรู้แก่ประชาชน
กระทรวงกลาโหม (กห.) กระทรวงการคลัง (กค.) กระทรวงการพัฒนาสังคมและความมั่นคงของมนุษย์ (พม.) กระทรวงเกษตรและสหกรณ์ (กษ.) กระทรวงดิจิทัลเพื่อเศรษฐกิจและสังคม กระทรวงพาณิชย์ มท. กระทรวงยุติธรรม (ยธ.) กระทรวงแรงงาน กระทรวงวัฒนธรรม (วธ.) กระทรวงศึกษาธิการ กระทรวงสาธารณสุข (สธ.) กระทรวงอุตสาหกรรม (อก.) กองอํานวยการรักษาความมั่นคงภายในราชอาณาจักร สํานักงานตํารวจแห่งชาติ (ตช.) กรมประชาสัมพันธ์ (กปส.)